Document ID: 32006R0314

KOMISIJAS REGULA (EK) Nr. 314/2006
(2006. gada 22. februāris)
par to, ka tiek atklāts pastāvīgs konkurss Spānijas intervences aģentūras rīcībā esošo nelobīto rīsu tālākai pārdošanai iekšējā tirgū
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 29. septembra Regulu (EK) Nr. 1785/2003 par rīsu tirgus kopīgo organizāciju (1), un jo īpaši tās 7. panta 4. un 5. punktu,
tā kā:
(1)
Ar Komisijas Regulu (EEK) Nr. 75/91 (2) ir noteiktas procedūras un nosacījumi intervences aģentūru rīcībā esošo nelobīto rīsu realizācijai.
(2)
Ņemot vērā situāciju Kopienas rīsu tirgū, ir jāatklāj pastāvīgs konkurss, lai iekšējā tirgū tālāk pārdotu aptuveni 31 309 tonnas Spānijas intervences aģentūras rīcībā esošo nelobīto rīsu.
(3)
Šajā regulā paredzētie pasākumi ir saskaņā ar Labības pārvaldības komitejas atzinumu,
IR PIEŅĒMUSI ŠO REGULU.
1. pants
Saskaņā ar nosacījumiem, kas paredzēti Regulā (EEK) Nr. 75/91, Spānijas intervences aģentūra atklāj pastāvīgu konkursu, lai iekšējā tirgū tālāk pārdotu tās pārziņā esošu šīs regulas pielikumā norādīto nelobītu rīsu daudzumus.
2. pants
1. Piedāvājumu iesniegšanas termiņš konkursa pirmajai daļai ir 2006. gada 8. marts.
2. Piedāvājumu iesniegšanas termiņš konkursa pēdējai daļai beidzas 2006. gada 28. jūnijā.
3. Piedāvājumi ir jāiesniedz Spānijas intervences aģentūrai:
Fondo Español de Garantía Agraria (FEGA)
Beneficencia 8
E-28004 Madrid
Telekss: 23427 FEGA E
Fakss: (34) 915 21 98 32 un (34) 915 22 43 87
3. pants
Atkāpjoties no 19. panta Regulā (EEK) Nr. 75/91, Spānijas intervences aģentūra vēlākais otrdien nākamajā nedēļā pēc pieteikumu iesniegšanas termiņa beigām paziņo Komisijai dažādo pārdoto partiju daudzumus un vidējās cenas, vajadzības gadījumā sadalot pa grupām.
4. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 22. februārī

Labels: 3
17
18